Awtor dźensa
Jurij Nuk
Před štwórć lětom zemrě w swojim ródnym měsće Drježdźanach 91lětny Günther Büttner. Wón běše wurjadny trenar běharjow na srjedźnych a dołhich čarach. Narodźił bě so w Dorfhainje, wsy za Freitalom. Wuknył je wón najprjedy powołanje pjekarja. Wot lěta 1952 absolwowaše na nowonatwarjenej Němskej wysokej šuli za fiskulturu jedyn z prěnich studijnych kursow. Předewšěm je so tam za běhanje zahorił a sej tón wobłuk za hłowne ćežišćo wuzwolił. Běhanje běše za njeho kralowska disciplina a, kaž sam jónu praji, „prěnjotna forma pohibowanja, při kotrejž njesměš žanu kročel wuwostajić. Běharjo dyrbja swoju wahu sami njesć.“
ceb_Latn als_Latn szl_Latn